Uunna vuonna (Wahlman)
Sä uusi vuosi taivainen,
 Nyt aijat aikojasi!
 Ei ihmislapsi vaivainen,
 Sun tunne tapojasi;
 Ken tuntee sun
 On ainoa,
 Hän juoksusi voi ohjata.

 Iloa vaiko murhetta,
 Sä tuotat mukanasi?
 Riistaako tahi puutetta,
 Meill’ kannat helmassasi?
 Siunaatko maat
 Ja kansamme:
 Sua kiitoksella muistamme.

 Tai mustiako aika toi,
 Pilviä taivahalle?
 Jos maalla sotatorvi soi,
 Meri sortuu sodan alle,
 Tai nälkä, tauti
 Tapaa maan:
 Sua murehella muistetaan.

 Jos sota uhkaa kauhuaan,
 Taas Suomellemme kantaa,
 Ja tuliputket pauhuaan
 Kansamme kuulla antaa,
 Niin yksi on
 Ku päättää sen:
 Rauha, tai sota verinen,

K. F. Wahlman.

Lähde: Sanomia Turusta 4.1.1879.

K. F. Wahlman
Runot
Sanomia Turusta
1879